
السلام عليكم ورحمة الله وبركاته» الحمد لله وحده» وصلاة وسلامًا على من لا نبي بعده. 

أيها الأحباب الكرام؛ موقف الحشر حينما يبعث الناس يوم القيامة» يفاجئون أنهم يساقون أو يمشون في طريق ولا يدرون إلى أين المسير. 
يُْشَرون حيث يريد الله -تبارك وتعالى- إلى أرض المحشرء ولكن أيها الأحباب الكرام لنفهم الموضوع فهمًا واسعًا يزيل اللبس؛ أقول الحشر 
أربعة: اثنان في الدنيا واثنان في الآخرة, أما الاثنان في الدنيا؛ فهو حشرٌ حدث وحشرٌ لم يحدث, الحشر الذي حدث هو الذي ذكره الله - 
تبارك وتعالى- في سورة الحشر قال: "هُوَ الَّذِي أَخْرَجَ الْذينَ قروا م مِنْ أَهْلٍ الكتاب من دِيَارهم لأَوَّلِ الحشر" »> يهود بنو النضيرء 
أجلاهم النبي -عليه الصلاة والسلام- وأخرجهم من المدينة» فده الحشر الأول؛ الحشر الثاني هو من أشراط الساعة الكبرى» يقول البي - 
عليه الصلاة والسلام- من حديث حذيفة بن أسيدٍ الغفاري أنما لن تقوم حتى تروا عشر آيات» حينما جاء على الصحابة فوجدهم يتذاكرون» 
قال: ما تذاكرون؟ قالوا: نذكر الساعة يا رسول الله فقال: أا لن تقوم حتى تروا عشر آيات» فذكر الدخان» والدجال» والدابة» وطلوع 
الشمس من المغرب, ويأجوج ومأجوج, وثلاثة خسوف؛ خلفٌ بالمشرق, وخسفٌ بالمغرب, وخسف بجزيرة العرب, وآخر ذلك نار تخرج من 
اليمن تطرد الئاس إلى محشرهم, إلى محشرهم المكان المراد هنا الشام, الوجهة الشام كما قال النبي -عليه الصلاة والسلام-: "أرض المحشر 
والمنشر", الناس بتتجمع في الشام, واحنا مش هدفنا ان احنا نستطرد في ذلكء إنما بس ببين لأن احنا طبعًا بنتكلم عن الحشر اللي هو في 
الآخرة» لكن ببين عشان يزول اللبس اللي ممكن يرد على أذهان البعض. 

طيب النبي -عليه الصلاة والسلام- وصف لنا هيئة هؤلاءء فقال يحشرون على ثلاث طرائق: راغبين وراهبين ده نوع, واثنان على بعير وثلاثة 
على بعبر وعشرة على بعير» طبعًا يتعاقبون يعني مش عشرة راكبين مع بعضء لا يعني ده شوية ينزل والتاني يركب وهكذاء وتحشر بقيتهم النار 
تبيت معهم حيث باتواء وتقيل معهم حيث قالواء وتصبح معهم حيث أصبحواء وقسي معهم حيث أمسواء يعني كأنهم بيجروا والنار وراهم, 
يبصوا على النار يلاقوها وراهم ما بتقفش, نار نار رهيبة» اللي تلحقه هتمحيه من الوجود. فالناس طبعًا مرعوبة وبتجري وبتهرب من النارء 
وتهدأ. فيهدأً الناس وهكذا. تقيل معهم حيث قالوا يعني أول ما يناموا قيلولة أو تبيت معهم وبتهداً. وهكذا. فدي النارء خارجة منين؟ من 
قعر عدن, من قعر عدن, فبدأ الناس يتحركوا وصلوا للشام, وبكده يكون ذكرت النوعين اللي في الدنيا. 


أما النوعان اللذان في الآخرة: فهو الحشر إلى أرض المحشر ده رقم واحد» رقم اتبين الحشر إلى الجنة أو النار. 
أما الحشر الذي إلى أرض المحشر فهو شيءٌ ذَكْرُه يشيب له الولدان, حدث ولا حرج عن الملع» والفزع» والرعب» م حدث ولا حرج 
عن شدة الكرب والبلاءء ولكن الذين كانوا من أهل الاستقامة تأتيهم الملائكة, "إِنَّ الَذِينَ الوا ربا اله م اسْتَقَامُوا تَعَتَزَ تََتَرّلُ عَلَيْهِمْ الْمَلائكَةٌ 

لا نَافُوا وَلَا ترنُوا وَأَْشِرُوا بالج التي كُنكُم تُوعَدُونَ * نَحْنْ أوْلِيَاوُُمْ في الَاةٍ الدُنْيَا وَفي الآخرّةر وَلَكُمْ فيهَا مَا تَشْمَهي أَنَفْسْكُمْ وَلَكُمْ فِيهَا مَا 
تَدَعُونَ * تُْلّا مَنْ غَفُورٍ رحِيم" 

مرعوبين وخايفين؛ لكن ناس كانوا محافظين على صلاة الفجر, ناس محافظين على العبادة, ناس لحم وزد في القرآن الكريم, ناس كانوا بيصومواء 
وناس كانوا بيزكواء ناس كانوا بيحجواء ناس كانوا مستقيمين على طاعة الله -تبارك وتعالى-؛ إن عصوا ربمم -تبارك وتعالى- سرعان ما يتوبوا 
ويعودوا الى الله فدول مستقيمين, فتأتيهم الملائكة ألا تخافوا ولا تحزنواء معناها إن فيه خوف مسيطر على الموقف, يقول نبينا -صلى الله 
عليه وسلم-: "إنكم محشورون حُفاةً عُراةً عَرًَْا"', حفاة عراة؛ عراة يعني إنسان كما ولدته أمه. في رواية البخاري أن النبي -عليه الصلاة 
والسلام- تلا قول الله: "كما بَدَأْنَا أَوّلَ خَلْق تُعيدهُ - وَعْدًا عَلَيْمَا إِنَّ كنا فَاعِلِينَ" > يعني كل حاجة اللي کان مغلا صباعه اتقطع, 
اللي كان رجله اتقطعت, اللي كان دراعه اتقطع؛ كل ده بيرجع "كما بَدَأَنَا أَوَلَ خَلْق نِيدُ", صار إنسان سوي كامل الخلقة, حفاةً عراة 
غرلاً الغرلة هي القلفة التي تُقُطّع -جلدة كده فوق ذكر الغلام الطفل- اللي هو مسألة الختان, فبِيْحْشَر الناس بمذه الصورة؛ ففزعت السيدة 
عائشة؛ وقالت يا رسول الله: الرجال والنساء ينظروا بعضهم إلى سوءة بعضء الرجال والنساء ينظر بعضهم إلى سوءة بعض» فقال النبي - 
عليه الصلاة والسلام-: يا عائشة "الأمر أكبر من أن يهمهم ذلك" الأمر أكبر من أن يهمهم ذلك» وفي رواية أخرى, بينت شيئًا بأسلوب 
أوضح أكثر من ذلك. 


وأنا أسألك سؤالء لما تكون في مجتمع تحب يكون لبسك شيك ويكون لبسك جميل ونضيف, بأقصى إمكاناتك؛ تمام؟ طيب مين يقبل مغلا 
إنه يبقى حتة من جسمه باينة مش متغطية؟ مفيش حد يقبلء ليه؟ الناس واخدة بالحاء بغض النظر بقى الجو برد الجو حرء الناس واخدة بللما 
يبصوا عليك» طيب لو في حدث بيشغلك عن ذلك؟ فيه حاجة ممكن تشغلك عن كده؟ لا لا ازاي؟ ده منظري وشياكتي والقميص مكوي 
والبدلة مكوية, والجزمة متلمعة: لو لابس جلابية الجلابية نضيفة وشيك ومكوية ومزبط الدنيا كده يعني» ماينفعش الناس واخدة بلما من كل 
حاجة» فاستحي إن الناس تبص لي بصة مش كويسة» إن الله جميلٌ يحب الجمال إن الله يحب أن يُرَى أثر نعمته على عبده» يعني ممكن فيه 
حاجة تشغل؟ مفيش حاجة تشغل خالص, لأ مقدرشء إلا يوم القيامة» النبي -عليه الصلاة والسلام- يقول للسيدة عائشة في بعض طرق 
الحديث: يا عائشة نزلت علي آيةٌ تشغل الئاس أو هي أكبر من أن يُهِمَّهُم من عليه ثياب ومن ليس عليه ثياب» الموضوع أكبر من كده 
يَسّي الناس» مين لابس؟ ومين مش لابس؟ مش هيخليك تبص لأي حد, الناس قدامك ولا إنت منتبه ولا واخد بالك» إنت بتفكر في حاجة 
تانية» مصيبة أكبرء مشكلة أكبر, يقول الله: -الآية اللي نزلت على النبي والنبي صرح بما- قال الله -عز وجل-: "لكل امُرئ مَنْهُمْ يَوْمَبِلٍ 
شَأنَّ يُغْنيه" في مصيبته العْنيّة غُنْيّة يعني ما يستغني به. يشغله. 'لِكُلّ امْرئ مَنْهُمْ يَوْمَئذٍ سَأَنْ يُغْنبيه", فمشغولون, فلنعد العدة, 
لنعد العدة لهذه اللحظات الشداد, يا رب ارحمنا برحمتك, يا رب ار>منا برحمتك, الأمر أكبر من أن يهمهم ذلكء 'لِكُلّ امرئ مَنْهُمْ يَوْمَئذٍ 
سَأَنْ نيه "يوم تُبَدَلُ الْأَرْضْ غَيْرَ الْأَرْضٍ وَالسمَاوَاتُ وَبَرَرُوا ِلَّهِ الْوَاجِدٍ الْمَمَارٍ' ؛ وبرزوا لله الواحد القهارء يقول النبي -عليه 
الصلاة والسلام-: اد الناسُ يوم القيامة على 0 بيضاء عَفْرَاءَ كقُرْصّة ة النَقِيّ > ليس فيها مَعْلَمُ لحد" 2 
بيضاء عَفْرَاءَ؛ِ عفراء يعني ليست بياضها ناصعًاء كفُرْصّة النَّفَىَ الدقيق الخالي من النخالة» الدقيق أبيض مفيش فيه شائبة» ليس فيها مَعْلَمُ 
المعلم يعني حاجة كده بتدل الناس على الطريق» مفيش معلم؛ مفيش معلم؛ يعني أرض ليس فيها عوج ليس فيها عوج, "لا تَرَى فِيهًا عِوَجًا 
ولا اهنا" 


1١ 


1 صححه الألباني 

وجحشر الناس إلى الله -تبارك وتعالى- ليتجمعوا في هذه الأرض» وينتظروا موقف الحساب وفصل القضاء بين عباد اللهء ينتظرون فصل القضاء 
أن الله -تبارك وتعالى- ينزل ليقضي بين عباده» يا ها من لحظاتِ ينبغي أن نعد العدة ها. 

أنتم عارفين يا جماعة إيه أصعب حاجة على الناس في الدنياء يعيشها الطلاب على فكرة؛ عايز دي تفكرنا كلنا عوقف الحشر ده» مش هقول 
الليلة اللي قبل الامتحان, مش هقول الليلة اللي قبل الامتحان, لو فيه حد مثلًا في الكليات اللي هي فيها امتحانات شفوي زي كلية طب 
مغلا زي الكليات دي» أي حاجة فيها امتحان شفوي» والممتحن بيعصر الناس» شديد جدًا جدًا جدَّاء الساعة ساعتين قبل الامتحان» إنت 
عارف إنت داخل» وهتعسئل الأسئلة والممتحن ده رهيب مابيعديش حاجة» الشاطر عنده ياخد خمسين ستين في المية» يعني يادوب ينجح. 
تخيلوا! واحد بقى لما يكون إنسان مش مذاكر كويس, طب هيعمل إيه؟ هيتصرف إزاي؟ هيتصرف إزاي؟ حالته النفسية بيبقى أخبارها إيه؟ 
طب لما يبقى ده في يوم القيامة اللي بعده بيترتب عليه جنة أو نار؟ قاعد تفكرء 'وَيَومَ يَعَضن الظَ عَلَى يَدَيْهِ يَقُولُ يا لبتي الحَذْتُ مَعَ الرَسُولٍ 
سیا" > الندم مش في النار بس» ده في كل المواقف» لأنه خلاص بمجرد ما انطوت صفحتك بالموت خلاص, لا تستطيع أن 
تضيف حسنة ولا أن تمحو سيئة» فالإنسان كأن به يعض أصابع الندم على ما فرط في حق نفسه» على ما فرط في حق نفسه» يتمنى أن لو 
عاد إلى الدنياء أن لو يرجع إلى الدنيا ليصلح» ولكن هيهات هيهات» "حى إِذَا جَاءَ أَحَدَهُمُ الْمَوْتُ قَالَ رَبَ ارْجعُونٍ * لَعَلَّي أَعْمَلُ صَالًا 
فِيمًا تَرَكت كلا إِعَا كَلِمَةٌ هُو فَائِلْهَا وَمِن ورائِهم بَرْرَحٌ إل يَوْمِ يُبْعنُونَ' ؛ ده عند الموت؛ طيب لما يبعث؟ لما يبعث الندم 
مستمر, الحالة اللي جواه؛ ولكن لما يحس الإنسان إن الرجعة مستحيلة؛ إن يضيف حسنة ده مستحيل؛ شيء صعبء لمثل هذا ينبغي أن نعد 
العدة. 


لمثل هذا فأعدوا 

تجتمع كل الخلائق» وبقى الإنسان لما قاعد يبص بقى الذنوب» السيثات» وحقوق العبادء ومظام العبادء واللي عايز, ساعتها لا الابن هيسيب 
لأبوه حسنة» ولا الزوجة هتسيب لزوجها حسنة, ولا أي حاجة خالص؛ عشان كده المفروض نشغل أنفسنا بآخرتناء ولا نضحي بأنفسنا أبدًا 
من أجل أي أحد. 

بعض الناس بيضحي بنفسه عشان عياله؛ يعمل إيه؟ يكتسب من الحرام, يرتكب المنكرات ليأقٍ بالمال ليكنز لأبنائه» فيموت ويحاسب عنه 
كله وغيره يستمتع به وقد لا يستفيد به. اعمل لنفسك» فالناس تحشر لأرض الحشر منتظرين فصل القضاء, ساعة رهيبة» ساعة رهيبة» طب 
اللي أحسن؟ الإنسان اللي أعماله كانت صالحة وأعماله طيبة» وعارف بقى إنه داخل على رب كريى, ده الكرم بادئ من بدري» وهنتكلم إن 
شاء الله في حلقة قريبًا جدًا جدًا عن حال المؤمنين يوم القيامة هيبقى منظرهم عامل ازاي» حاجة عظيمة جدًا هنبقى نتكلم بالتفصيل عن ده 
إنما هو البشائر جاية معاه» خطوة بخطوة فحاسس كده إنه مقبل على رب كريم, وهو ني أرض المحشر, فمنتظر الحساب؛ حالته حلوة, حالته 
جميلة» حتى ممكن يبقى في ظل العرش, لمثل هذا فأعدوا. 


الحشر إلى الجنة أو النار 

يبقى ده الحشر إلى أرض المحشرء الحشر الرابع أو الحشر الثاني في القيامة» الحشر إلى الجنة أو النارء فالحشر إلى الجنة, "يوم حشر اهتين إل 
ال وفنا" مرع: هه ونقف عندها بقى عشان نتكلم عن المؤمنين المتقين, عَم الْمقِينَ إلى المي يعني إلى جنة الرحمن, كما م ا 
ا لمفسرون» إلى جنة الرحمن وفدًاء الوفد ده دابا يقال للناس المكرمة, في وفد جاي من دولة كذا فبيُْسْكَقبّل» يبعت له ناس تستقبله في المطارء 
وبعدين مُكرّمَ وفد جاي على الملوك, فما بالك بالوفد الذي يَقُدُمْ على الرحمن الرحيم -سبحانه وتعالى-؟» يقدم على الرحمن؟ يعني تخيلواء 
عشان كده ربنا -سبحانه وتعالى- قال: 'يَوْمَ تَْشْرُ الْمتِينَ إلى الرّحمْنِ' لأن الهدف الكبير عندنا إن ربنا يعاملنا برحمته, إن ربنا -سبحانه 

وتعالى- يعاملنا برحمته, الرحمة في الآخرة, رحمة ربنا في الآخرة فيه رحمة خاصة بالمؤمنين, رحمة خاصة بالمؤمنين خاصة بالمتقين, اللي هو إن ربنا 
يكرمهم ويتجاوز عن ذنوبجم» يحسن ويشكر لهم صنيعهم ويديهم الجنة» يديهم الجايزة» عارفين؟ ولله المثل الأعلى, زي واحد واقف مغلا 
فهياخد التأشيرة, تأشيرة بقى لبلاد الأفراح» رايح مغلا شوف بقى كل واحد حسب اللي هو عاوزه. منتهى أمله إنه ياخد التأشيرة» ياخد 
الباسبور بالتأشيرة يطلع يحج. دي أجمل حاجة في حياته, التاني عمرة؛ التالت عقد عملء الرابع مسافر أمريكا مسافر دولة كذاء كل واحد 
بقى حسب» فواقف كأنه واقف مثلًا وهياخد التأشيرة من الشخص دلوقتي, فمنتظر لحظة الأكلاشيه. الختم إنما تتختم؛ فانت رايح أهمك 
إنك تاخد الموافقة أو إن ربنا يرحمك ويدخلك الجنة» واخدين بال حضراتكم؟ فاطمنواء "يَوْمَ َحْشْرُ الْمُتقِينَ إلى الرّحمْنٍ وَفَدَا" في يوم القيامة 
والناس في الحساب, خدت التأشيرة خلاص, خدت الموافقة إنك إلى الجنة» فرايح وفد مكرم معزز إلى جنة الله -تبارك وتعالى-, "يَوْمَ شر 
مقي إل ليخن وَفْدَاا 

طيب هما بقى راحين في حشرهم إلى الجنة, الوضع بيبقى ازاي؟ بتتلقاهم الملائكة, بتتلقاهم مش رايحين كده وخلاص, يا جماعة ناس رايحين 
ومفيش حد قابلهم في الطريق» طب مين اللي هيقابلك في الطريق؟ اللي هيقابلك في الطريق حد مثلًا من حاشية الملك مثلّا. طب لو محدش 
قابلك؟ حاجة مش كويسة؛ طب الاستقبال ده إيه؟ دلالة حلوة وحاجة جميلة. وللّه المثل الأعلى. 


وأنت تحشر إلى جنة الله -تبارك وتعالى - فيه وفود بتستقبلكء, الوفود دي مين؟ الملائكة, "وَتتَلَقَاهُمْ الْمَلَائَكَة" تتلقاهم؟ يعني هل بيقابلوهم 


كده ساكتين ویبتسموا وخلاص؟ لا بيكلموهم, "وَتَعَلَقَاهُمْ الْمَلائِكةُ هُذَا يَوْمُكمْ لذي كسم تُوعَدُونَ" ؛ هذا يومكم افرحواء 
افرحوا واسعدواء اسعدوا يا أحباب الله هذا يومكم, ده يومكم, اليوم ده بتاعكم, إنت عارف زي ما ربنا -سبحانه وتعالی- قال: "وا وَالْآخْرَةٌ 
عند رَبك مقي" > هذا يومكم ها؟ من يشمر؟ 

يا شباب يا إخواني يا أخواتٍ ياآبائي ياأمهاق. من يشمر؟ من يقول أنا؟ من يقول أنا؟ أنا عايز أبقى من دول» "و بي الذية انَقَوَا ر إل 


اة زم مرا" خلاص احنا بنتكلم دلوقتي وهم بتتلقاهم الملائكة وهم في الحشر» طب وصلوا للجنةء حم رين ن قب سار ازاي؟ لا 
لا يساقوا هم إنما تساق م > مراكبهم كما قال الزمخشريء بِعْسَاق مراكبهم, 'وَسِيقَ الَّذِينَ اتَمَْا ركنمْ إلى الجنّة مرا حَنّ إذَا جَاءُوهَا 
وَفْبِحَتْ أَبْوَابجًا وَقَالَ لُمْ حَرَئَتُهَا سَلَامٌ عَلَيكُمْ طِبْكُمْ فَادْخُلُوهَا خَالِدِينَ" 2 ا ده اللي احنا عايزينه» يحشرون 
إلى الجنة راكبين زمر» جماعات اللي زي بعض مع بعض زمرة واحدة, يروحوا للجنة, فبَحّت أبواب الجنة تتلقاهم الملائكة بالسلام والتحية؛ 
سَلَامٌ عَلَكُمْ طِبْتُمْ طبتم» أقول لك إيه؟ طبت وطاب ممشاك, كلمة حلوة يسمعوها من الملائكة, طِبْتُمْ فَادْخُلُوهَا خَالِدِينَ شايفين الأوامر 
الربانية؟ شايفين الأوامر الربانية؟ عشان أحباب ربنا يطمنوا» عشان أحباب ربنا يهدواء ما يتخيلوش ان احنا داخلين وعرضة إن احنا نخرج 
منهاء لا لا لا. طِبْتُمْ فَادْخُُوهَا خَالِدِينَ إنتم داخلين دلوقي؟ مفيش خروج خلاص» خلاص» مضى الكدر ومضى التعب» ومضى البلاء 
ومضت الشدة» وذهب الضر وذهب البأس» وهنا حيث رحة الله؛ خلود» خلود في هذه الرحمة, خلود في هذه الجنة. 

ها؟ من مين يشتغل؟ هم طبعًا أول ما يدخلوا الجئة بقى خلاص. فَادْخُلُوهَا حَالِدينَ» يحمدوا ربناء "وَقَالُوا الْحَمْدُ لله الذي صَدَقَنَا وَعْدَهُ" 

> الحمد لله أوي, يا رب لك الحمدء لك الحمد؛ لك الحمد أن أدخلتنا جنتك وأكرمتنا. 


طيب الصنف التانن نكمل "يوم شر الْمتّقينَ إلى الرْمْنٍ وَفدَا * وَنَسُوقُ الْمُجْرمِينَ إل جهنم ورا" يعني إيه نسوق؟ السَؤْق يا 
جماعة السوق فيه إهانة» فيه ذل زي اللي بيسوق دابة كده, واحد بيسوق ماشية قدامه, انتم عارفين أهلنا اللي يرعون بقرًا أو غنمّء بيسوقوا 
الغنم أمامهم» يسوقوا الدواب قدامهم» نفس القصة كده. امجرمون الناس اللي رايحين النار» يُسَاقون, يساقون فيه أذى, طبعًا من لازم السوق 
ده فيه أذى وفيه نوع من أنواع العذاب, ورْدًا عارفين يعني إيه ورداً؟ وردًا يعني عِطَاشَاء عطشانين» والعطش رهيب» العطش صعب» ورداء 

وردًا يعني إيه؟ الوزد كأنهم يذهبون إلى مكان ليَرِدُوا الماءء بس هم مش هيردوا الماء, إنما الفكرة ما قبل الوصول إلى الماء قمة العطش, وكأهم 
سيردون على الماء, إنما هم سيردون على جهنم, والحاجات اللي بتساق قبل ورود الماء بتكون في قمة عطشهاء خدتوا بال حضراتكم؟ وَنَسُوقَ 
لْمُجْرِمِينَ إل جَهَنّمَ وزْدَا وربدا -سبحانه وتعالى- في سورة طه: أنه يحشر المجرمين يومئذٍ زرقاء زرقا زرق العيون من العطش, احنا ما شفناش 
في الدنيا حد عينه تزرق من العطش, زرق العيون من العطش وزرق الجلود, وزرق الجلود» طيب» وهم بيحشروا إلى النار» يقول الله -تبارك 
وتعالى -: 'وَتَحْشْرْهُمْ يَوْمَ الْقِيَامَةِ عَلَى وُجُوهِهِمْ عُمْياً وبَكُماً وَصْمَا مَْوَاهُمْ جَهَنَمْ كُلّمَا حَبَتْ زذْنَهُمْ سَعِيرا" يا رب لطفكء يا رب 
عفوك يا رب نجناء يا رب سلمناء ونحشرهم على وجوههم. على وجوههم. إزاي؟ إزاي يا جماعة على وجوههم؟ إزاي ناس بتساق ماشية 
مقلوبة» مقلوبة» وبعدين مش ماشية على راسهاء مش عايز أشاور, ربنا يحفظنا ويسلمنا وإياكم» مش ماشية على راسهاء دي ماشية على 
وشهاء طب إزاي؟ إزاي؟ سئل النبي -عليه الصلاة والسلام- كيف ذلك؟ فقال النبي -عليه الصلاة والسلام- "إن الّذي أمشاهُم على 
أَرْجُلِهِم في الدّنيا » قادرٌ على أن ْشْيَهُم على وجوههم يوم القيامّة"” بس» ربنا قادر» بس الوضع إن فيه ذلةء فإنت ما تتخيلش اللي بيعمل 
بالإجرام ده وبيحشر إلى النار. مش ماشي كده. لا ده على وجهه. وبعدين إيه؟ عُمْيء عُمْي» زيادة في الرعب واملع والفزع» بكم 
مابیتکلموش» مش قادر يتكلمء مابيفتحش بقه» مش عارف يستغيث» موضوع صعب, وصْماء مابيسمعوش, اللي بيسمع بيبقى يتبين» 
العذاب هدي» العذاب زادء العذاب قلء عُمْياً وَبْكُماً وَضُمًا مَأَوَاهُمْ جَهَنْ كلما حَبَتْ زِذْنَاهُمْ سعيراً. 


لكن هناك آيات بظاهرها كده التعارض مع الآية دي 'وَنْفِخَ في الصُور فَإِذَا هُمْ مِنَ الْأَجْدَاثِ إِلَ رَبِمْ يَنْسِلُونَ" يَنْسِلُونَ دي يعني 
سرعة يبقى إزاي على الوجوه؟ "قَالُوا يا وَيِلَنَا مَن بَعَثَنَا من مَرْقَدِنا” بس: ٠ه‏ فبيتكلموا أهه. خدتوا بال حضراتكم؟ وفيه آيات كتير فأنا عايز 
أقول إن الناس في القيامة أحوال عديدة: 

- أول حاجة عند البعث الحواس كاملة,» خلاص؟ عند البعث» 

- عند الحشر إلى أرض المحشرء الحواس كاملة» فيه كلام والحواس كاملة. 

- عند الحساب الحواس كاملة. 

باغند السوق إلى النار لاء خقياً وَيكماً وَطْتمًا. 

- طيب» عند دخول النار تعود الحواس. 

في الأول طبعًاء تعود الحواس» وبعد كده بتروح تان» تعود الحواس للوم والعتاب» "وَنَادََا يَا مَالِكُ لِيَقضٍ عَلَيْنَا رَبك" e‏ 
دَخَدَتْ أَمٌَ لَعَنَتْ أُخْتَهَا حَمَ إِذَا اذَارَكُوا فِيهَا حَمِيعًا قَالَثْ أَخْرَاهُمْ لأُولام" ؛ ففيه كلام, فيه قول, ده في الأول ثم المآل خلاص» 
مفیش کلام "اخْسَئُوا فِيهَا ولا تُكُلَمُونِ" فيصير مآلمم إلى الزفير والشهيق "لَُمْ فِيهَا رَفيرْ وَهُمْ فِيهَا لا يَسْمَعُونَ" « 
ده قصة جوة النار مش موضوعنا دلوقتي» إنها أنا بس قلت الحتة دي عشان أبين قصة التعارض. 

فده المحشر إلى الجنة والنارء أسأل الله -سبحانه وتعالى- أن يرزقنا وإياكم الجنة, وأن يجيرنا وإياكم من النار» فمن زحزح عن النار وأدخل 
الجنة فقد فازء يا رب احفظنا من النارء يا رب احفظنا من النار» يا وب احفظنا من النار» يا رب نسألك الجنة» يا رب ارض عنا ولا تقبضنا 
إلا وأنت راض عناء اللهم احشرنا في زمرة النبي محمد, ارزقنا أحسن خاتقة, في مدينة الحبيب رسول الله اللهم اجمعنا به في الجنة يا رب 
العالمين. اللهم إنا نسألك بأسمائك الحسنى وصفاتك العلا ألا تقبضنا إلا وأنت راض عناء وآخر دعوانا أن الحمد لله رب العالمين» وصلى الله 
وسلم وبارك على النبي محمد وعلى آله وصحبه أجمعين, والسلام عليكم ورحمة الله وبركاته. 


۳ 


صحيح الجامع 

